BJCHI กำไรครึ่งปีหลังโตก้าวกระโดดโครงการยังเดินหน้าแม้ราคาน้ำมันทรุด
BJCHI กำไรครึ่งปีหลังโตก้าวกระโดด หลายโครงการยังเดินหน้าแม้ราคาน้ำมันทรุด โบรกฯแนะซื้อ เป้า 9 บาท
25 ส.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (24 ส.ค.) ว่า ผู้บริหารบริษัท บีเจซี เฮฟวี่ อินดัสทรี จำกัด (มหาชน) หรือ BJCHI ยังเชื่อมั่นว่าปีนี้ผลประกอบการจะเติบโต 15% เป็นอย่างน้อย  และ เติบโตเฉลี่ยปีละมากกว่า 15% สู่ระดับ 10,000 ล้านบาท ใน 5 ปีข้างหน้า ขณะที่ปัจจุบันมีงานในมือ 6,500 ล้านบาท และ มีงานประเภท High Potential Project อีก 6,500 ล้านบาท  รวมถึงโครงการ TUPI BV มูลค่างาน 5,400 ล้านบาท จะขยายขอบเขตงานเป็น 10,000 ล้านบาท แม้ว่าราคาน้ำมันจะทรุดลงหนัก แต่หลายโครงการยังเดินหน้าต่อ ทำให้ BJCHI เช่าพื้นที่บริเวณท่าเรือเพิ่มอีก 72,000 ตรม. เป็น 170,300 ตรม.
ฝ่ายวิจัยคงคำแนะนำ ซื้อ ประเมินราคาเป้าหมาย 9 บาท คาดกำไรในครึ่งปีหลังพุ่งขึ้นเป็น 843 ล้านบาท เทียบกับครึ่งปีแรก 346 ล้านบาท รวมแล้วปี 2558 ประเมินยอดรับรู้รายได้เท่ากับ 5,175 ล้านบาท เติบโต 15% และ มีกำไรสุทธิเท่ากับ 1,184 ล้านบาท เติบโต 18%
 
อ่านต่อ…